Pöytämusiikki (Telemann)

Pöytämusiikki (ransk. Musique de table; saks. Tafel-Music, Tafelmusik) (P 27) on Georg Philipp Telemannin Hampurissa vuonna 1733 julkaisema 18 soitinsävellyksensä kokoelma. Julkaisun alkuperäinen nimeke on Musique de table, partagée en trois productions, dont chacune contient I ouverture avec la suite, à 7 instrumens, I quatuor, I concert, à 7, I trio, I solo, I conclusion, à 7, et dont les instrumens se diversifient par tout. Vuosien 1732 ja 1734 sanomalehtimainoksissa sekä vuoden 1734 Telemann-julkaisujen mainosluettelossa (Verzeichniß der Telemannischer Musicalischen Werke) kokoelmasta käytettiin kuitenkin nimeä Tafel-Music, ja vastaavasti säveltäjän vuonna 1739 julkaistun omaelämäkerran bibliografisessa osuudessa nimenä on Tafelmusik mit vielerley Instrumenten. Pöytämusiikki koostuu seuraavista sävellyksistä: Production I * Alkusoittosarja kahdelle poikkihuilulle, kahdelle sooloviululle, jousiorkesterille ja continuolle e-molli, TWV 55:e1 * Kvartettosonaatti poikkihuilulle, oboelle, viululle ja continuolle G-duuri, TWV 43:G2 * Kolmoiskonsertto poikkihuilulle, viululle, sellolle, jousiorkesterille ja continuolle A-duuri, TWV 53:A2 * Triosonaatti kahdelle viululle ja continuolle Es-duuri, TWV 42:Es1 * Sonaatti poikkihuilulle ja continuolle h-molli, TWV 41:h4 * Loppusoitto (ransk. conclusion; saks. Schluß- Symphonie) kahdelle poikkihuilulle, jousiorkesterille ja continuolle e-molli, TWV 50:5. Teoksesta tunnetaan myös käsikirjoitusversio, jossa orkesterissa on mukana viulujen kanssa samaa osuutta soittavat oboet ja continuon bassostemman kanssa samaa osuutta soittava fagotti. Production II * Alkusoittosarja trumpetille, oboelle, kahdelle sooloviululle, jousiorkesterille ja continuolle D-duuri, TWV 55:D1 * Kvartettosonaatti nokkahuilulle (tai fagotille tai sellolle), kahdelle poikkihuilulle ja continuolle d-molli, TWV 43:d1 * Kolmoiskonsertto kolmelle sooloviululle, jousiorkesterille ja continuolle F-duuri, TWV 53:F1 * Triosonaatti poikkihuilulle, oboelle ja continuolle e-molli, TWV 42:e2 * Sonaatti viululle ja continuolle A-duuri, TWV 41:A4 * Loppusoitto trumpetille, oboelle, kahdelle sooloviululle, jousiorkesterille ja continuolle D-duuri, TWV 50:9 Production III * Alkusoittosarja kahdelle oboelle, kahdelle sooloviululle, jousiorkesterille ja continuolle B-duuri, TWV 55:B1 * Kvartettosonaatti poikkihuilulle, viululle, sellolle ja continuolle e-molli, TWV 43:e2 * Neloiskonsertto kahdelle käyrätorvelle (trombe selvatiche), kahdelle sooloviululle, jousiorkesterille ja continuolle Es- duuri, TWV 54:Es1 * Triosonaatti kahdelle poikkihuilulle ja continuolle D-duuri, TWV 42:D5 * Sonaatti oboelle ja continuolle g-molli, TWV 41:g6 * Loppusoitto kahdelle oboelle, kahdelle sooloviululle, jousiorkesterille ja continuolle B-duuri, TWV 50:10 Telemann julkaisi Pöytämusiikin omakustanteena ennakkotilauskäytäntöä noudattaen. Tilaajaluettelo on painettu kokoelman ykkösviulun äänikirjaan; listattujen 186 nimen joukossa ovat mm. säveltäjät Michel Blavet, Pantaleon Hebenstreit, Georg Friedrich Händel, Johann Georg Pisendel ja Johann Joachim Quantz. Mainituista Händel lainasi Pöytämusiikista motiiveja ja teemoja omiin sävellyksiinsä. == Lähteet == * Georg Philipp Telemann: thematisch-systematisches Verzeichnis seiner Werke: Telemann- Werkverzeichnis (TWV). Instrumentalwerke. Band 1, herausgegeben von Martin Ruhnke. Kassel: Bärenreiter, 1984. ISBN 3-7618-0655-8 (sidottu). Sivut 197–199, 206, 227 ja 235 * Georg Philipp Telemann: thematisch-systematisches Verzeichnis seiner Werke: Telemann-Werkverzeichnis (TWV). Instrumentalwerke. Band 2, herausgegeben von Martin Ruhnke. Kassel: Bärenreiter, 1992. ISBN 3-7618-1043-1 (sidottu). Sivut 22–23, 42–43, 52–53, 147, 153–154, 162–163 ja 225–226 * Georg Philipp Telemann: thematisch-systematisches Verzeichnis seiner Werke: Telemann-Werkverzeichnis (TWV). Instrumentalwerke. Band 3, herausgegeben von Martin Ruhnke. Kassel: Bärenreiter, 1999. ISBN 3-7618-1398-8 (sidottu). Sivut 74–75, 77–78, 84–85, 103, 148–150, 227–228, 256–257 ja 278 == Aiheesta muualla == * Channan Willner: "Handel's Borrowings from Telemann: an Analytical View". Trends in Schenkerian Research. New York, NY: G. Schirmer, 1990. ISBN 0-02-870551-3. Sivut 145–168 Luokka:Georg Philipp Telemannin teokset Luokka:1730-luvun musiikkiteokset